Рәхимҗан Хөсәенов

Рәхимҗан Хөсәенов, Рәхимҗан Сабит улы Хөсәенов (1953 елның 5 гыйнвары, СССР, РСФСР, Татарстан АССР, Балтач районы, Түбән Кенә) ― авыл хуҗалыгы һәм муниципаль эшлекле, 1997 елдан Саба районы хакимияте башлыгы, Татарстанның атказанган авыл хуҗалыгы хезмәткәре (1992), Фән һәм техника өлкәсендә Татарстанның Дәүләт премиясе лауреаты (1995). 1997-1999 елларда Татарстан Республикасы Дәүләт Советы депутаты.

 Тәрҗемәи хәле 
1953 елның 5 гыйнварында ТАССР Балтач районы Түбән Кенә авылында туган. Әтисе Сабит ― Бөек Ватан сугышы ветераны, тракторчылар бригадиры булып эшләгән, гармунчы. 

1970 елда Кенә урта мәктәбен тәмамлап, кыска вакыт колхоз производствосында эшләп ала. 1971-1973 елларда Совет Армиясе сафларында хезмәт итә.

«Инженер-механик» белгечлеге буенча Казан авыл хуҗалыгы институтының мкханика факультетын тәмамлаган (1978).

Хезмәт юлын  Яшел Үзән районында башлап җибәрә: Ильич исемендәге күмәк хуҗалыкка (Күгәй авылы) баш инженер булып эшкә килә. 1981-1984 елларда ―  Күгәй авыл советы рәисе. 

1985 елда ― Норлат районы «Сельхозхимия» оешмасында баш инженер.

1986 елдан Арча районында: 1986-1988 елларда КПСС райкомында авыл хуҗалыгы бүлеге мөдире, 1988-1993 елларда 8 март колхозы рәисе, 1993-1997 елларда район башлыгының беренче урынбасары – авыл хуҗалыгы һәм азык-төлек идарәсе башлыгы.

1997-1999 елларда ― Саба районы хакимияте башлыгы, халык депутатларының Саба район Советы рәисе. 

1999-2004 елларда ― «Татсельхозтехника»ның генераль директоры урынбасары.

2004 елдан «Татарстан сөте» (2004 елдан «Вамин-Татарстан») ААҖ генераль директоры урынбасары, ААҖ агросәнәгать комплексы җитәкчесе.

2012 елның июненнән пенсиягә чыкканчы ― Питрәч районының «Простор» АПК ААҖнең генераль директоры урынбасары.

2015-2016 елларда – Гаврилов исемендәге ААҖ (Саба районы, Тимершык) гамәлгә куючы һәм директоры.

 Иҗтимагый эше 
 1997―1999 елларда ― Саба сайлау округы буенча Татарстан Республикасы Дәүләт Советы депутаты.
 күп мәртәбә Арча һәм Саба район Советлары депутаты

 Бүләкләре, мактаулы исемнәре 
 1992  ― Татарстанның атказанган авыл хуҗалыгы хезмәткәреТатарстан Республикасының атказанган авыл хуҗалыгы хезмәткәре.  Саба районы сайты
 1995 ― Фән һәм техника өлкәсендә Татарстан Республикасы Дәүләт премиясе ― агротехника ысулларын уңышлы кулланган һәм рекордлы уңыш үстерүгә керткән хезмәтләре өченХөсәенов Рәхимҗан Сабит улы

 Искәрмәләр 

 Әдәбият 
 Ркаил Зәйдулла. Әтисенең малае. «Идел», 2008 ел, гыйнвар, 24-27нче бит.

 Тышкы сылтамалар  

 Расих Сабиров. Хөсәенов Рәхимҗан Сабит улы. saby-rt.ru
   Хөсәенов Рәхимҗан Сабит улы. Балтач энциклопедиясе (төзүче-мөхәррир Гарифҗан Мөхәммәтшин) 

 Моны да карагыз  

Төркем:Казан авыл хуҗалыгы институтын тәмамлаучылар
Төркем:Инженерлар
Төркем:Район башлыклары
Төркем:Татарстанның атказанган авыл хуҗалыгы хезмәткәрләре
Төркем:Татарстанның фән һәм техника өлкәсендәге Дәүләт бүләге лауреатлары 
Төркем:Татарстан Дәүләт Советы депутатлары